wikipedia
Тоҥ-Тоштыҥ јурт јеезези () — Россия Федерацияда Алтай Республиканыҥ Турачак аймагында муниципал тӧзӧлмӧ. Администрациялык тӧс јери — Тоҥ-Тош јурт. «Муниципал тӧзӧлмӧлӧрди јӧптӧп, олорго келиштире статус ла гран-кыйулар тургузары» деп Алтай Республиканыҥ 2005 јылда чаган айдыҥ 13 кӱнинде чыккан Јасагы № 10-Р3 аайынча Тоҥ-Тоштыҥ јурт јеезезине статус ла гран-кыйулар тургузылган.

Географиязы 
Тоҥ-Тоштыҥ јурт јеезези Туулу Алтайдыҥ тӱндӱк јанында, Аба-Јыштыҥ ортозында, Ӧӧнниҥ суузы ла Тоҥ-Тоштыҥ суузы бириккенинде турат. Јеезеге беш јурт кирет. Эбире Ӱч-Сӱӱри, Торот, Уйа, Спырна, Кӧчимер деп туулар курчайт. Јыш агаш, кара тайга, аламыктай састар туштайт. Мӧш, јойгон, кайыҥ, аспак, чиби — јымжак агаштар. Талайдыҥ кемјӱзинеҥ 320—370 метрге бийик.
Климады орто-континентал. Кышкыда јаан кар јаап, јолдорды кӱрт туй алат, кӱрттиҥ бийиги 2-3 метрге једет. Јайгыда тыҥ изӱлер болбойт, кей чыкту ла серӱӱн. Ортојылдык температура +1,2 °С, чаган айдыҥ ортоайлык температуразы −14,4 °С, ортојылдык јуттыҥ кеми 855 мм. Алтайда айы-кӱни јымжак јер, кышкыда тыҥ соок јок, је кар јаан тӱжет, кӧл чаган айдыҥ ортозы киреде тошло туй бӱркеле берет. Тӱндӱктеҥ салкындар соок кей экелет, кӱрттиҥ бийиги кезик јерде 2-3 метрге једет. Јайгыда база тыҥ изӱлер болбойт, 30-35 градустаҥ ӧрӧ кӧдӱрилбейт јаан изӱ айда, кей серӱӱн ле чыкту.

Јурт јеезеге кирет

Эл-јон 

Јуртта 2002 јылдыҥ тооалыжы аайынча 1031 кижи болгон, олордыҥ орустар, алтайлар, кумандылар ла оноҥ до ӧскӧ укту улус болгон.

Окылу тил: орус, алтай.

Инфраструктуразы 
 2 орто ӱредӱлӱ школ;
 2 баштамы школ;
 4 библиотека;
 4 эмчилик;
 2 стадион;
 2почта;
 5 јурттыҥ клубы;
 4 магазин;
 1 лесхоз.

Јуруктардыҥ кӧмзӧзи

Ајарулар

Тайантылар 

Турачак аймактыҥ муниципал тӧзӧлмӧзи
Алтай Республиканыҥ јурт јеезези